
Text rozhodnutia
Súd: Okresný súd Vranov nad Topľou Spisová značka: 7P/32/2023 Identifikačné číslo súdneho spisu: 8823200698 Dátum vydania rozhodnutia: 06. 09. 2023 Meno a priezvisko sudcu, VSÚ: JUDr. Martina Melníková ECLI: ECLI:SK:OSVT:2023:8823200698.4 ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Martinou Melníkovu v právnej veci navrhovateľa: A. B., nar. XX.XX.XXXX, trvale bytom C. XXXX/XX, t. č. A. XXXX/XX, XXX XX D. E. F., zast. JUDr. Igor Lakatoš, advokát, sídlo M. R. Štefánika 873/204, 093 01 Vranov nad Topľou, proti odporkyni: G. B., nar. XX.XX.XXXX, trvale bytom C. XXXX/XX, XXX XX D. E. F., zast.: JUDr. Vieroslava Vočková, advokát, s. r. o., sídlo Slovenská 69, 080 01 Prešov, za účasti maloletých detí: mal. H. B., nar. XX.XX.XXXX a mal. I. B., nar. XX.XX.XXXX, obe bytom pri matke, zastúpené kolíznym opatrovníkom Úradom práce soc. vecí a rodiny, Vranov nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou o rozvod manželstva a úpravu práv a povinností rodičov k maloletým deťom, takto r o z h o d o l : I. Súd manželstvo účastníkov konania, A. B., nar. XX.XX.XXXX a G. B., nar. B., nar. XX.XX.XXXX uzavreté 20.08.2011, ktoré je zapísané v knihe manželstiev Matričného úradu mesta Vranov nad Topľou, vo zväzku 18, ročník 2011, na strane 352, pod poradovým číslom 119, r o z v á d z a. Súd s c h v a ľ u j e rodičovskú dohodu v tomto znení: II. Maloleté deti H. B., nar. XX.XX.XXXX a I. B., nar. XX.XX.XXXX sa z v e r u j ú do osobnej striedavej starostlivosti oboch rodičov s tým, že táto bude upravená v týždenných intervaloch v čase od nedele od 19.00 hod do nasledujúcej nedele do 19.00 hod s tým, že starostlivosť začne dňom 10.09.2023 u otca. Matka je povinná maloleté deti riadne pripraviť na styk s otcom a odovzdať ich otcovi v určenom čase pred vchodom do bytu matky, kde bývajú a otec je povinný maloleté deti odovzdať matke v určenom čase a mieste. III. Trvalý pobyt b u d ú m a ť maloleté deti v mieste bydliska matky. IV. Výživné voči maloletým deťom v prípade striedavej osobnej starostlivosti súd n e u r č u j e. Pri zvýšených výdavkoch sú povinní podieľať sa na ich úhrade obaja rodičia rovnomerne. D. J. rodičov s maloletými deťmi počas prázdnin súd upravuje n a s l e d o v n e: Počas jarných a letných prázdnin, vianočných, novoročných a veľkonočných sviatkov po predchádzajúcej dohode otca s matkou maloletých tak, aby trávenie uvedeného času bolo rovnocenné, pričom počas letných prázdnin ostáva zachovaná týždenná osobná striedavá starostlivosť v čase od nedele od 19.00 hod do nasledujúcej nedele do 19.00 hod. Matka je povinná maloleté deti riadne pripraviť na styk s otcom a odovzdať ich otcovi v určenom čase pred vchodom do bytu matky, kde bývajú a otec je povinný maloleté deti odovzdať matke v určenom čase a mieste. VI. Žiaden z účastníkov n e m á nárok na náhradu trov konania. o d ô v o d n e n i e : 1.Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2.Tento rozsudok neobsahuje odôvodnenie, pretože po jeho vyhlásení sa účastníci vzdali práva odvolania. Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. Rozsudky o výživnom sú vykonateľné doručením. Ak povinný dobrovoľne nesplní peňažnú povinnosť, ktorú mu ukladá vykonateľné rozhodnutie, oprávnený môže podať návrh na vykonanie exekúcie podľa ustanovení § 38 a nasl. zákona č.233/1995 Z.z. Exekučného poriadku. Ak povinný dobrovoľne nesplní povinnosť, ktorú mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na výkon rozhodnutia podľa ustanovení § 370 a nasl. CMP. Podľa § 27 ods. 1 Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Podľa § 27 ods. 2 Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska.

